title: চিকিৎসা বিজ্ঞান
text: চিকিৎসা বিজ্ঞান বা চিকিৎসা শাস্ত্র অইলতা নুয়ারা বালা করানির বিজ্ঞান কলা বা শৈলী আহান। মানুব দেহগো বারো স্বাস্থ্যহান হবা থনিরকা নুয়ারাপানি বালা করানি বারো নুয়ারর প্রতিষেধক বিষয়ে চিকিৎসা বিজ্ঞানে গবেষনা করাতারা বারো প্রয়োজন চেয়া নানান পদ্ধতি বেবার করতারা।
  
  চিকিৎসা বিজ্ঞানর ইংরেজি ওয়াহিগো অইলতা মেডিসিন (Medicine) । মেডিসিন ওয়াহি এগ আহেসেতা ল্যাটিন ঠারর ars medicina শব্দত্ত, যেহার অর্থহান "the medical art" ('চিকিৎসা কলা') ।
  
  সমসাময়িক চিকিৎসা বিজ্ঞানে স্বাস্থ্য বিজ্ঞান তামকরানি, গৱেষণা, বারো প্রযুক্তিবিদ্যা বেবার করিয়া পাসি জ্ঞানর মাধ্যমে হজক বা শল্য চিকিৎসার লো নুয়ারাপানিরোগ বালা করানির থৌরাং করতারা। হজক বা শল্য চিকিৎসা ছাড়াও মনোচিকিৎসা (psychotherapy), কৃত্রিম অঙ্গ সংস্থাপন, আনবিক রশ্মির প্রয়োগ, বিভিন্ন বাহ্যিক উপায় (যেমন, স্প্লিণ্ট (Splint) বারো ট্রাকশন),জৈবিক সামগ্রি (রক্ত, অণু জীব ইত্যাদি), শক্তি্র অন্যান্য উৎস (বিদ্যুৎ, চুম্বক, অতি-শব্দ ইত্যাদি) ইত্যাদিয়ৌ প্রয়োগ করানি অর।
  
  তথ্যসুত্র
  
  বহিঃসংযোগ 
  
   
  বিজ্ঞান